2004-чу шарахь террорхойн тIелатар дан кечам беш яра аьлла, бехке а йина, бархI шой ах шой хан набатехь яьккхинчу Муртазалиева Зараа Оьрсийчохь шен довхаттар нийсонца хилла дац аьлла, чуеллачу искна юха а тIе ца тайна Европерчу адамийн бакъонийн кхел (ЕСПЧ). Дуьххьара арз дара иза ЕСПЧ-но жоп а ца делла, Муртазалиеван дехарца Йоккхачу Палатано юхалиста тIелаьцначех. Оьрсийчоьнан кхелаша Европан конвенцин низамаш дохийна меттиг ца го шайна аьлла, жоп делла кхелахоша.